De er her, der og alle vegne. Og nu kan de snart købes i Aalborg. Tesla-bilerne. Det populære elbil-brand Tesla har så småt sat sving i støbeskeen, hvor en fysisk butik forventes at stå klar i Aalborg i årets tredje kvartal. Tesla har over for TV2 Nord bekræftet, at en butik vil åbne i Aalborg. De vil dog endnu ikke oplyse en dato for indvielsen af butikken. Tesla oplyser derudover, at butikken forventes at åbne i et shoppingcenter i Aalborg. I øjeblikket findes Teslas butikker og gallerier i Aarhus, Ribe, Odense, Greve og Hillerød.

Referat:
Det populære elbil-brand Tesla åbner snart en fysisk butik i Aalborg.